Anu Torikka

Anu Torikka (s. 1948 Joensuu) on suomalainen taidegraafikko ja kuvaamataidon opettaja. Torikka on opiskellut kuvataiteita Suomen Taideakatemian koulussa 1967–1968 ja valmistunut kuvaamataidonopettajaksi Taideteollisesta oppilaitoksesta. Tadeterapeutiksi hän valmistui Inartes Instituutista vuonna 2006. Hän on opiskellut myös Unkarin Kuvataidekorkeakoulussa Budapestissa vuosina 1976–1977.

Näyttelyt ja julkinen työ 
Anu Torikka on pitänyt yli 30 yksityisnäyttelyä vuodesta 1973 alkaen ja osallistunut noin 140 yhteis- ja ryhmänäyttelyyn. Hän on tehnyt myös yli kymmenen tilateosta ja koostetta. Torikka on toiminut opettajana Lasten ja nuorten kuvataidekoulussa Joensuussa vuosina 1979–1992 ja 1996–2010.

Torikka on tehnyt Joensuun Penttilänrantaan kahden asunto-osakeyhtiön kadunvastaiseen aitaan julkisen taideteoksen. Teos on toteutettu graafisen betonin menetelmällä betonielementteihin. Taideteoksen aihe on vuonna 1988 toimintansa lopettaneen Penttilän sahan alue, toiminta ja ihmiset. Teos Sahalle valmistui vuonna 2016.

Valokuvia teoksesta Sahalle

Lähteet

Aiheesta muualla 
 Anu Torikan kotisivut

Suomalaiset taidegraafikot
Vuonna 1948 syntyneet
Elävät henkilöt
Kuvaamataidonopettajat